Διαγωνισμός Τραγουδιού Eurovision 2025

Ο **Διαγωνισμός Τραγουδιού της Eurovision 2025** ήταν η 69η έκδοση του Διαγωνισμού Τραγουδιού της Eurovision. Πραγματοποιηθηκε στη Βασιλεία της Ελβετίας‚ μετά τη νίκη της χώρας στον διαγωνισμό του 2024, με το τραγούδι "The Code" του Νέμο. Υπό τη διοργάνωση της Ευρωπαϊκής Ραδιοτηλεοπτικής Ένωσης (EBU) και του οικοδεσπότη ραδιοτηλεοπτικού φορέα Ελβετική Ραδιοτηλεοπτική Εταιρία (SRG SSR), ο διαγωνισμός διεξήχθη στο St. Jakobshalle και αποτελείτο από δύο ημιτελικούς στις 13 και 15 Μαΐου και τον τελικό στις 17 Μαΐου 2025. Τα τρία ζωντανά σόου παρουσιασαν η Χέιζελ Μπρούγκερ και Σάντρα Στούντερ, με τη Μισέλ Χουνζίκερ να συμμετέχει μαζί τους στον τελικό. Ηταν η τρίτη φορά που η Ελβετία φιλοξενησε τον διαγωνισμό, αφού το είχε κάνει τελευταία φορά στη Λωζάνη το 1989 και η πρώτη φορά που η Βασιλεία φιλοξενεί τον διαγωνισμό.

Τριάντα επτά χώρες συμμετείχαν στον διαγωνισμό, με το  να επιστρέφει μετά από δύο χρόνια απουσίας. Η  είχε αρχικά προγραμματίσει να συμμετάσχει, αλλά αργότερα αποσύρθηκε για οικονομικούς λόγους και την αντιληπτή ποιότητα της εθνικής της επιλογής.

Νικήτρια χώρα αναδείχθηκε η Αυστρία με το τραγούδι "Wasted Love", που ερμήνευσε ο JJ. Η Αυστρία κέρδισε τη συνδυασμένη ψηφοφορία και την ψηφοφορία της κριτικής επιτροπής και κατέλαβε την τέταρτη θέση στην τηλεψηφοφορία. Το Ισραήλ κέρδισε την τηλεψηφοφορία και τερμάτισε στη δεύτερη θέση συνολικά. Η Εσθονία, η Σουηδία και η Ιταλία ολοκλήρωσαν την πρώτη πεντάδα.

## Τόπος διεξαγωγής
Ο διαγωνισμός του 2025 πραγματοποιήθηκε στη Βασιλεία της Ελβετίας, μετά τη νίκη της χώρας στο  με το τραγούδι "The Code", σε ερμηνεία του Nemo. Είναι η τρίτη φορά που η Ελβετία φιλοξενεί τον διαγωνισμό, αφού προηγουμένως το είχε κάνει για τον εναρκτήριο διαγωνισμό το  και τον διαγωνισμό του , που διεξήχθησαν στο Λουγκάνο και στη Λωζάνη, αντίστοιχα. Ο επιλεγμένος χώρος για τον διαγωνισμό είναι το St. Jakobshalle χωρητικότητας 12.400 θέσεων, το οποίο χρησιμεύει ως χώρος για αθλητικές εκδηλώσεις και συναυλίες σε εσωτερικούς χώρους. Η αρένα βρίσκεται στα σύνορα της Βασιλείας, δίπλα στον γειτονικό δήμο του Münchenstein.

Το συγκρότημα Messe and Congress Centre Basel φιλοξένησε πολλές εκδηλώσεις που σχετίζονται με τον διαγωνισμό. Ήταν η τοποθεσία του Χωριού της Eurovision, που φιλοξενεί παραστάσεις από συμμετέχοντες στο διαγωνισμό και ντόπιους καλλιτέχνες, καθώς και προβολές ζωντανών παραστάσεων για το ευρύ κοινό, του EuroClub, το οποίο φιλοξενεί τα επίσημα after party και ιδιωτικές παραστάσεις από τους συμμετέχοντες στο διαγωνισμό, της εκδήλωσης του "Τυρκουάζ Χαλιού" ("Turquoise Carpet") στις 11 Μαΐου 2025, όπου οι διαγωνιζόμενοι και οι αντιπροσωπείες τους παρουσιάζονται ενώπιον διαπιστευμένου τύπου και οπαδών και τις τελετές έναρξης και λήξης. Το St. Jakob-Park φιλοξένησε μια προβολή του τελικού και παραστάσεις περασμένων καλλιτεχνών της Eurovision, με χρέωση συμμετοχής για το κοινό. Το στάδιο προβλήθηκε επίσης στη ζωντανή μετάδοση. Ο Δρόμος της Eurovision (Eurovision Street) βρισκόταν στο Stäinevorstadt.

### Φάση υποβολής προσφορών

Μετά τη νίκη της Ελβετίας στον διαγωνισμό του 2024, οι τοπικές αρχές της Γενεύης εξέφρασαν ενδιαφέρον να φιλοξενήσουν την έκδοση του 2025 στο Palexpo και υπέβαλαν επίσημη αίτηση. Την ίδια ημέρα, ο πρόεδρος της κυβέρνησης της Βασιλείας-Σταντ, Κόνραντν Κράμερ (Conradin Cramer), εξέφρασε επίσης ενδιαφέρον για τη φιλοξενία της εκδήλωσης του 2025 στη Βασιλεία. Στις 12 Μαΐου, το Olma Hall στο St. Gallen προτάθηκε ως πιθανός χώρος. Στις 13 Μαΐου, η διοργανώτρια πόλη του 1956, Λουγκάνο, απέκλεισε το ενδεχόμενο να φιλοξενήσει την έκδοση του 2025, ενώ ο πρόεδρος της καντονιακής κυβέρνησης της Βέρνης, Φίλιπ Μούλερ (Phillipp Müller), εξέφρασε την απροθυμία του να φιλοξενήσει τον διαγωνισμό στην de facto ελβετική πρωτεύουσα, επικαλούμενος "μια αύξηση του αντισημιτισμού" στο διαγωνισμό. Εν τω μεταξύ, το συμβούλιο της Ζυρίχης αναφέρθηκε ότι πραγματοποίησε μια συνεδρίαση "υψηλής προτεραιότητας" για να συζητήσει μια προσφορά. Στις 14 Μαΐου, η διοργανώτρια πόλη του 1989, Λωζάνη, απέκλεισε τις προσφορές για τη φιλοξενία της έκδοσης του 2025, επικαλούμενη έλλειψη υποδομής. Στις 15 Μαΐου, η Μπιλ/Μπιέν, η πατρίδα του Nemo, δήλωσε ότι ενδιαφέρεται να συνεργαστεί και να συνδιοργανώσει την εκδήλωση. Στις 17 Μαΐου 2024, η τοπική κυβέρνηση του Φριμπούρ δήλωσε ότι εξέταζε μια πιθανή προσφορά για τη διοργάνωση του διαγωνισμού. Στις 5 Ιουνίου, η κυβέρνηση της Βασιλείας-Σταντ επιβεβαίωσε ότι θα υποβάλει προσφορά, προτείνοντας το St. Jakobshalle και το St. Jakob-Park ως πιθανούς χώρους. Στις 6 Ιουνίου, οι δήμοι του Μπιλ/Μπιέν και της Βέρνης ανακοίνωσαν κοινή προσφορά. Στις 12 Ιουνίου, το Σανκτ Γκάλεν ανακοίνωσε ότι δεν θα υποβάλει προσφορά λόγω μη εκπλήρωσης των απαιτήσεων για τη φιλοξενία της εκδήλωσης.

Ο οικοδεσπότης ραδιοτηλεοπτικός φορέας SRG SSR ξεκίνησε τη διαδικασία υποβολής προσφορών την εβδομάδα της 27ης Μαΐου 2024, εκδίδοντας έναν κατάλογο απαιτήσεων για τις ενδιαφερόμενες πόλεις. Η Βασιλεία, η Βέρνη, η Γενεύη και η Ζυρίχη δήλωσαν επίσημα το ενδιαφέρον τους και ολοκλήρωσαν τις προσφορές τους στις 28 Ιουνίου. Εκπρόσωποι από τον οικοδεσπότη ραδιοτηλεοπτικό φορέα επισκέφθηκαν τις τέσσερις πόλεις που υπέβαλλαν προσφορές στις αρχές Ιουλίου, και στις 19 Ιουλίου, η Βασιλεία και η Γενεύη προκρίθηκαν. Στις 30 Αυγούστου, ανακοινώθηκε από την EBU και το SRG SSR ότι η Βασιλεία θα διοργανώσει τον διαγωνισμό στις 13, 15 και 17 Μαΐου 2025.

**Υπόμνημα:**
 Διοργανώτρια πόλη
 Τελικά επικρατέστερες
 Υπέβαλλαν προσφορά

## Παραγωγή
Η παραγωγή του Διαγωνισμού Τραγουδιού της Eurovision 2025 έγινε από την ελβετική εθνική τηλεόραση, την Ελβετική Ραδιοτηλεοπτική Εταιρία (SRG SSR). Η βασική ομάδα αποτελείτο από τους Ρέτο Πέριτζ (Reto Peritz) και Μόριτζ Στάντλερ (Moritz Stadler) ως εκτελεστικοί παραγωγοί και τον Ύβ Σιφέρλε (Yves Schifferle) ως επικεφαλής των σόου. Οι ρόλοι τους από την προηγούμενη έκδοση είναι ο Κρίστερ Μπιόρκμαν (Christer Björkman) ως επικεφαλής του διαγωνισμού και ο Τομπίας Όμπεργκ (Tobias Åberg) ως επικεφαλής παραγωγής, με άλλες προσθήκες όπως η Νάντια Μπούρκχαρντ-Τράκολ (Nadja Burkhardt-Tracol) ως επικεφαλής της εκδήλωσης, ο Μάνφρεντ Βιντς (Manfred Winz) ως επικεφαλής οικονομικών, η Αουρόρε Σατάρ (Aurore Chatard) ως επικεφαλής ασφάλειας και ο Κέβιν Στούμπερ (Kevin Stuber) ως επικεφαλής νομικού.

Η οργάνωση του διαγωνισμού αναδιαρθρώθηκε για το 2025. Αυτό ανακοινώθηκε από την EBU την 1η Ιουλίου 2024, μετά από ανασκόπηση των αντιπαραθέσεων του διαγωνισμού του 2024. Η θέση του εκτελεστικού επόπτη, που κατείχε ο Μάρτιν Έστερνταλ από την έκδοση του 2021, μετονομάστηκε σε "επόπτης του σόου" και δημιουργήθηκαν δύο νέες θέσεις: ο "διευθυντής της ESC" και ο "επικεφαλής του brand και του εμπορικού". Ο διευθυντής της ESC επιβλέπει το έργο του επόπτη της εκπομπής και του επικεφαλής του brand και του εμπορικού.

Το Εκτελεστικό Συμβούλιο της Βασιλείας-Σταντ αναμένεται να συνεισφέρει 35 εκατομμύρια CHF (περίπου 37,3 εκατομμύρια ευρώ) στον προϋπολογισμό του διαγωνισμού.

### Οπτικός σχεδιασμός και σχεδιασμός της σκηνής
Στις 16 Δεκεμβρίου 2024, το SRG SSR αποκάλυψε τη θεματική τέχνη και τη σκηνογραφία για τον διαγωνισμό του 2025. Η θεματική τέχνη, σχεδιασμένη από τον καλλιτεχνικό διευθυντή του τηλεοπτικού σταθμού Αρτούρ Ντενέβ (Artur Deyneuve) με το όνομα "Unity Shapes Love", είναι χτισμένη σε μινιατούρες ποικίλων χρωμάτων της "καρδιάς της Eurovision" που είναι διατεταγμένες για να μιμηθούν το εφέ pixelation, συμβολίζοντας "εκατομμύρια ανθρώπους που ενοποιήθηκαν από το Διαγωνισμό Τραγουδιού της Eurovision, να ακούσουν και να γιορτάσουν μαζί". Επινοήθηκε για δεύτερη συνεχή χρονιά από τον Γερμανό σχεδιαστή παραγωγής , ο οποίος είχε σχεδιάσει στο παρελθόν τα σκηνικά επτά προηγούμενων διαγωνισμών, η σκηνή είναι εμπνευσμένη από τα βουνά και τη γλωσσική ποικιλομορφία της Ελβετίας, που τονίζεται από μια κεντρική επέκταση που εκτείνεται στην περιοχή του όρθιου κοινού και που περιβάλλεται από αψίδα LED. Στις 26 Φεβρουαρίου 2025, το SRG SSR αποκάλυψε τη μασκότ για τον διαγωνισμό του 2025, την πρώτη μετά τη διοργάνωση του 1992. Πρόκειται για ένα ανθρωπόμορφο σχήμα καρδιάς με πορτοκαλί σγουρά μαλλιά, με την ονομασία "Lumo" και σχεδιάστηκε από την Lynn Brunner, σπουδάστρια της Ακαδημίας Τέχνης και Σχεδίου της Βασιλείας.

### Καρτ ποστάλ
Οι καρτ ποστάλ είναι σύντομες εισαγωγές βίντεο που προβάλλονται στην τηλεόραση ενώ η σκηνή προετοιμάζεται για την επόμενη συμμετοχή. Γυρισμένα μεταξύ Ιανουαρίου και Απριλίου 2025 και σκηνοθεσία του Λούκα Ζούρφλουχ (Luca Zurfluh) της εταιρείας παραγωγής Dynamic Frame με έδρα τη Ζυρίχη, οι καρτ ποστάλ θα παρουσιάζουν τους ανταγωνιστές καλλιτέχνες που συμμετέχουν σε τοπικές δραστηριότητες σε όλη την Ελβετία. Οι ακόλουθες τοποθεσίες θα χρησιμοποιηθούν για κάθε χώρα:

* Βασιλεία, Μπάσελ-Στάντ
* Betlis, Καντόνι του Σανκτ Γκάλεν
* Βέρνη, Καντόνι της Βέρνης
* Emmental, Καντόνι της Βέρνης
* Ζυρίχη, Καντόνι της Ζυρίχης
* Jungfraujoch, Βαλαί και Βέρνη
* Τσερμάτ, Βαλαί
* Βασιλεία, Μπάσελ-Στάντ
* Riburg, Άαργκαου
* Γκρυγιέρ (Φριμπούρ), Φριμπούρ
* Βασιλεία, Μπάσελ-Στάντ
* Άπεντσελ, Άπεντσελ Ίνερροντεν
* Ασκόνα, Τιτσίνο
* Γενεύη, Καντόνι της Γενεύης
* Βασιλεία, Μπάσελ-Στάντ
* Peccia, Τιτσίνο
* Rapperswil, Σανκτ Γκάλεν
* Γενεύη, Καντόνι της Γενεύης
* Morcote, Τιτσίνο
* Βασιλεία, Μπάσελ-Στάντ
* Ζυρίχη, Καντόνι της Ζυρίχης
* Βασιλεία, Μπάσελ-Στάντ
* Rugisbalm, Νίντβαλντεν
* Le Noirmont, Καντόνι του Ιούρα
* Ζυρίχη, Καντόνι της Ζυρίχης
* Filisur, Γκριζούν
* Egnach, Τούργκαου
* Laax, Γκριζούν
* Λαβώ, Βω
* Bruzella, Τιτσίνο
* Vaz/Obervaz, Γκριζούν
* Alp Raguta, Γκριζούν
* Λουκέρνη, Καντόνι της Λουκέρνης
* Magglingen, Καντόνι της Βέρνης
* Βασιλεία, Μπάσελ-Στάντ
* Βασιλεία, Μπάσελ-Στάντ
* Τσερμάτ, Βαλαί

### Παρουσιαστές
Η Ελβετίδα κωμικός Χέιζελ Μπρούγκερ και η Σάντρα Στούντερ –η οποία εκπροσώπησε την Ελβετία το – ανακοινώθηκαν ως παρουσιαστές του διαγωνισμού του 2025 στις 20 Ιανουαρίου 2025 και θα φιλοξενήσουν και τις τρεις εκπομπές της εκδήλωσης. Η Ελβετο-ιταλίδα τηλεοπτική παρουσιάστρια Μισέλ Χουνζίκερ θα είναι μαζί τους στον τελικό. Η δημόσια προβολή του τελικού στο Ζανκτ Γιάκομπ-Παρκ θα φιλοξενηθεί από τους Σβεν Επινέ και Μέλανι Φρεϊμόν, οι οποίοι θα ανακοινώσουν επίσης τους βαθμούς της ελβετικής κριτικής επιτροπής από το στάδιο.

### Παραστάσεις στην αρχή και στο μέσο του διαγωνισμού
Στον πρώτο ημιτελικό, στην ενδιάμεση πράξη θα συμμετέχουν οι πρώην Ελβετοί συμμετέχοντες Πάολα ( και ), Πίτερ Ρέμπερ (ως μέρος των Peter, Sue and Marc τις χρονιές , ,  και ), Λούκα Χέννι () και Gjon's Tears ( και ) που ερμηνεύουν μια μίξη προηγούμενων ελβετικών συμμετοχών.

## Μορφή

### Κλήρωση κατανομής στους ημιτελικούς
Διοργανώνεται κλήρωση κατανομής για τον καθορισμό του καθορισμένου ημιτελικού των χωρών που συμμετέχουν. Οι ημι-φιναλίστ χωρίζονται σε πέντε ή έξι δοχεία, με βάση τα ιστορικά μοτίβα ψηφοφορίας, με σκοπό να μειωθεί η πιθανότητα "ψηφοφορίας μπλοκ" και να αυξηθεί το σασπένς στους ημιτελικούς. Η κλήρωση καθορίζει επίσης σε ποιον ημιτελικό καθένας από τους έξι αυτόματους φιναλίστ – η νικήτρια χώρα του προηγούμενου έτους Ελβετία και οι χώρες των "Μεγάλων Πέντε", δηλαδή οι Γαλλία, Γερμανία, Ιταλία, Ισπανία και Ηνωμένο Βασίλειο που θα συμμετάσχουν – θα ψηφίσουν και πρέπει να μεταδώσουν.

Η τελετή πραγματοποιήθηκε στις 28 Ιανουαρίου 2025 στις 12:30 CET στη Βασιλεία, σε παρουσίαση των Jennifer Bosshard και Jan van Ditzhuijzen και περιλάμβανε την παράδοση των διακριτικών της διοργανώτριας πόλης από την Carina Nilsson, Πρόεδρο του Δημοτικού Συμβουλίου του Μάλμε και εκπρόσωπος της προηγούμενης πόλης υποδοχής του Μάλμε, στον Conradin Cramer, Πρόεδρο του Κυβερνητικού Συμβουλίου της Βασιλείας.
μικρογραφία|

## Συμμετέχουσες χώρες
Στις 12 Δεκεμβρίου 2024, η EBU ανακοίνωσε αρχικά ότι 38 χώρες θα συμμετάσχουν στον διαγωνισμό του 2025. Αυτές περιλαμβάνουν το , το οποίο πρόκειται να επιστρέψει μετά από δύο χρόνια απουσίας από τον διαγωνισμό. Στις 22 Ιανουαρίου 2025, η  ανακοίνωσε την αποχώρησή της, μειώνοντας έτσι τον αριθμό των συμμετεχουσών χωρών σε 37.

### Καλλιτέχνες που επιστρέφουν
Στον διαγωνισμό πρόκειται να συμμετάσχουν δύο καλλιτέχνες που έχουν εκπροσωπήσει τη χώρα τους στο παρελθόν: η Νίνα Ζίζιτς από το Μαυροβούνιο συμμετείχε με τους Who See το  και η Γιουστίνα Στετσκόφσκα από την Πολωνία συμμετείχε το 1995. Η επιστροφή της Στετσκόφσκα 30 χρόνια μετά την πρώτη της εμφάνιση θα σπάσει το ρεκόρ της μεγαλύτερης διαφοράς μεταξύ δύο συμμετοχών του ίδιου καλλιτέχνη, που σήμερα κατέχει η Άννα Βίσση με διαφορά 24 ετών μεταξύ των συμμετοχών της για την Κύπρο το 1982 και την Ελλάδα το 2006.

### 1ος Ημιτελικός
Ο πρώτος ημιτελικός διεξήχθη στις 13 Μαΐου 2025 στις 21:00 CEST. Δεκαπέντε χώρες διαγωνίστηκαν στον πρώτο ημιτελικό. Αυτές οι χώρες μαζί με την , την  και την , όπως επίσης και μη συμμετέχουσες χώρες στο πλαίσιο μιας συγκεντρωτικής τηλεψηφοφορίας ως "Υπόλοιπος Κόσμος" ("Rest of the World"), ψήφισαν σε αυτόν τον ημιτελικό. Επιπλέον, η Ισπανία, η Ιταλία και η Ελβετία παρουσίασαν τις συμμετοχές τους κατά τη διάρκεια της παράστασης, εμφανιζόμενες στη σκηνή μετά τις συμμετοχές της Εσθονίας, του Βελγίου και της Κροατίας, αντίστοιχα.
Ο ημιτελικός ξεκίνησε με μία ομάδα χορευτών, yodelers και παίκτες alphorn, οι οποίοι ερμήνευσαν σε ελβετικό στιλ τέσσερα προηγούμενα νικητήρια τραγούδια: το "Tattoo" (Σουηδία 2023), το "Arcade" (Ολλανδία 2019), το "Waterloo" (Σουηδία 1974) και το "The Code" (Ελβετία 2024). Στα interval acts εμφανίστηκαν το "Made in Switzerland", ένα μουσικό κομμάτι που ερμήνευσαν οι παρουσιάστριες Χέιζελ Μπρούγκερ και Σάντρα Στούντερ, το οποίο αναδεικνύει και σατιρίζει τα ελβετικά στερεότυπα και εφευρέσεις, συνοδευόμενες από την παρουσιάστρια των διαγωνισμών του 2013, 2016 & 2024, Πέτρα Μίαντε. Ακόμη, εμφανίστηκαν τέσσερις πρώην συμμετέχοντες από το 2024, η Μαρίνα Σάττι (Ελλάδα), η Τζέρι Χέιλ (Ουκρανία), η Γιολάντα (Πορτογαλία) και ο Σιλβέστερ Μπελτ (Λιθουανία), οι οποίοι ερμήνευσαν το νικητήριο τραγούδι της Ελβετίας το 1988 "Ne partez pas sans moi", πριν από ένα προηχογραφημένο μήνυμα από την αρχική ερμηνεύτρια του τραγουδιού, Σελίν Ντιόν. Ο Γιόργκεν Όλσεν, ο οποίος κέρδισε για τη Δανία το 2000 μαζί με τον αδελφό του Νιλς Όλσεν, ερμήνευσε το νικητήριο τραγούδι εκείνης της χρονιάς, "Fly on the Wings of Love", μετά την ανακοίνωση των προκριθέντων, με αλλαγές στους στίχους που παραπέμπουν στο σύνθημα του διαγωνισμού "United by Music".

### 2ος Ημιτελικός
Ο δεύτερος ημιτελικός διεξήχθη στις 15 Μαΐου 2025 στις 21:00 CEST. Δεκαέξι χώρες συμμετείχαν στον δεύτερο ημιτελικό. Αυτές οι χώρες μαζί με τη , τη  και το , όπως επίσης και μη συμμετέχουσες χώρες στο πλαίσιο μιας συγκεντρωτικής τηλεψηφοφορίας ως "Υπόλοιπος Κόσμος" ("Rest of the World"), ψήφισαν σε αυτόν τον ημιτελικό. Επιπλέον, το Ηνωμένο Βασίλειο, η Γαλλία και η Γερμανία παρουσίασαν τις συμμετοχές τους κατά τη διάρκεια της παράστασης, εμφανιζόμενες στη σκηνή μετά τις συμμετοχές 4, 9 και 14, αντίστοιχα.

Ο ημιτελικός ξεκίνησε με έναν μονόλογο από τον Φίλιπ, έναν θαυμαστή της Eurovision, σχετικά με τα πράγματα που αγαπάει στον διαγωνισμό. Στα interval acts έγινε μία παρουσίαση των τεσσάρων επίσημων γλωσσών της Ελβετίας, τα γερμανικά, τα γαλλικά, τα ιταλικά και τα ρομανσικά, με την υποστήριξη ενός χορευτικού θιάσου που εκτέλεσε ένα χορευτικό νούμερο με τίτλο "On Time". Ακόμη, εμφανίστηκαν τέσσερις πρώην συμμετέχοντες από τον ακυρωμένο διαγωνισμό του 2020, ο Gjon's Tears (Ελβετία) ερμηνεύοντας το "Répondez-moi", οι The Roop (Λιθουανία) ερμηνεύοντας το "On Fire", η Efenid (Αζερμπαϊτζάν) ερμηνεύοντας το "Cleopatra" και η Destiny (Μάλτα) ερμηνεύοντας το "All Of My Love". Η συμπαρουσιάστρια Σάντρα Στούντερ ερμήνευσε το νικητήριο τραγούδι της Ιταλίας το 1990, "Insieme: 1992", μετά την ανακοίνωση των προκριθέντων.

### Τελικός
Ο τελικός θα διεξαχθεί στις 17 Μαΐου 2025 στις 21:00 CEST. Είκοσι έξι χώρες θα συμμετάσχουν στον τελικό, αποτελούμενες από τη διοργανώτρια χώρα Ελβετία, τις "Μεγάλες Πέντε" και τις δέκα συμμετοχές με την καλύτερη κατάταξη σε κάθε έναν από τους δύο ημιτελικούς. Και οι τριάντα επτά συμμετέχουσες χώρες με κριτική επιτροπή και τηλεψηφοφορία, όπως επίσης και μη συμμετέχουσες χώρες στο πλαίσιο μιας συγκεντρωτικής τηλεψηφοφορίας ως "Υπόλοιπος Κόσμος" ("Rest of the World"), θα ψηφίσουν στον τελικό. Επίσης για πρώτη φορά μετά το , που διεξήχθη στη Σουηδία, καμία χώρα από την πρώην Γιουγκοσλαβική ομοσπονδία δε συμμετέχει στον τελικό της Eurovision.

#### Εκπρόσωποι βαθμών
Οι εκπρόσωποι ανακοίνωσαν τη βαθμολογία των 12 βαθμών από την εθνική κριτική επιτροπή της αντίστοιχης χώρας τους με την ακόλουθη σειρά:

# Keyyo
# Σαφούρα
# Ίνγκριντ Σάμουτ
# Σαντάλ Γιάνσεν
# Λορέλα Φλέγκο
# Λουζίνε Τοβμασιάν
# Φαμπιέν Ζουάλι
# Σένχιτ
# Τζέρι Χέιλ
# Τομ Χιούγκο
# Φίλιπ Χάνσα
# Εμιλί Μαζουαγιέ
# Τόπο Τζίτζιο
# Γιολάντα
# Σάρα Μπρο
# Ντόρις Πίνσιτς
# Dons
# Νίκι Μπάιρν
# Aleksandra Budka
# Neonoen
# Τζένη Θεωνά
# Ντραγκάνα Κοσερίνα
# Ράντκα Ροσίτσκα
# Σόφι Έλις-Μπέξτορ
# Σανέλ
# Τζασμίν Μπελόουεντ
# Σίλια Καψή
# Μίχαελ Σούλτε
# Μανού βαν Άκερ
# Έντεν Γκολάν
# Άντρι Τζάχου
# Σιλβέστερ Μπελτ
# Χέρα Μπιορκ
# Νούτσα Μπουζαλάτζε
# Λουκάς Χάματσος
# Kristjan Jakobson
# Μελανί Φράιμοντ και Σβεν Επινάϊ

## Αναλυτικά αποτελέσματα βαθμολογίας
### Πρώτος ημιτελικός
Οι δέκα προκριθέντες από τον πρώτο ημιτελικό καθορίστηκαν αποκλειστικά με τηλεψηφοφορία, με εξαίρεση τον Άγιο Μαρίνο που δεν οργάνωσε τηλεψηφοφορία και χρησιμοποίησε έτσι τις ψήφους της κριτικής επιτροπής. Και οι δεκαπέντε χώρες που διαγωνίστηκαν στον πρώτο ημιτελικό ψήφισαν, μαζί με την Ιταλία, την Ισπανία, την Ελβετία, και το σύνολο του Υπόλοιπου Κόσμου. Οι δέκα χώρες που προκρίθηκαν ανακοινώθηκαν χωρίς ιδιαίτερη σειρά και τα πλήρη αποτελέσματα για το πώς ψήφισε κάθε χώρα δημοσιεύτηκαν μετά τη διεξαγωγή του τελικού.

#### 12 βαθμοί
Παρακάτω είναι μια σύνοψη και των 12 πόντων που ελήφθησαν από την τηλεψηφοφορία κάθε χώρας.

### Δεύτερος ημιτελικός
Οι δέκα προκριθέντες από τον δεύτερο ημιτελικό καθορίστηκαν αποκλειστικά με τηλεψηφοφορία. Ψήφισαν και οι δεκαέξι χώρες που συμμετείχαν στον δεύτερο ημιτελικό, μαζί με τη Γαλλία, τη Γερμανία, το Ηνωμένο Βασίλειο, και το σύνολο του Υπόλοιπου Κόσμου. Οι δέκα χώρες που προκρίθηκαν ανακοινώθηκαν χωρίς ιδιαίτερη σειρά και τα πλήρη αποτελέσματα για το πώς ψήφισε κάθε χώρα δημοσιεύτηκαν μετά τη διεξαγωγή του τελικού.

#### 12 βαθμοί
Παρακάτω είναι μια σύνοψη και των 12 πόντων που ελήφθησαν από την τηλεψηφοφορία κάθε χώρας.

### Τελικός

### 12 βαθμοί
Τα αποτελέσματα του τελικού καθορίστηκαν με τηλεψηφοφορία και ψηφοφορία κριτικής επιτροπής και στις τριάντα επτά συμμετέχουσες χώρες, συν τη συνολική ψήφο του Υπόλοιπου Κόσμου. Η ανακοίνωση των βαθμών της κριτικής επιτροπής πραγματοποιήθηκε από κάθε χώρα ξεχωριστά, με τον εκπρόσωπο της χώρας να ανακοινώνει την αγαπημένη συμμετοχή της κριτικής επιτροπής τους που έλαβε 12 βαθμούς, με τους υπόλοιπους βαθμούς να εμφανίζονται στην οθόνη. Μετά την ολοκλήρωση της ανακοίνωσης των βαθμών της κριτικής επιτροπής, οι βαθμοί του κοινού ανακοινώθηκαν ως άθροισμα από τους παρουσιαστές του διαγωνισμού με αύξουσα σειρά ξεκινώντας από τη χώρα που έλαβε τους λιγότερους βαθμούς από την κριτική επιτροπή.

## Άλλες χώρες
Το δικαίωμα συμμετοχής στον Διαγωνισμό Τραγουδιού της Eurovision απαιτεί έναν εθνικό ραδιοτηλεοπτικό φορέα με ενεργό μέλος της EBU που θα μπορεί να μεταδίδει τον διαγωνισμό μέσω του τηλεοπτικού δικτύου της Eurovision. Η EBU εκδίδει προσκλήσεις συμμετοχής στο διαγωνισμό σε όλα τα ενεργά μέλη.

### Μέλη της EBU
* Στις 22 Οκτωβρίου 2024, το Συμβούλιο Προγράμματος του ραδιοτηλεοπτικού φορέα της Βόρειας Μακεδονίας, MRT, συμφώνησε να συζητήσει μια πιθανή επιστροφή της χώρας στον διαγωνισμό, ως απάντηση σε ένα email από θαυμαστές της Eurovision που παροτρύνουν τον ραδιοτηλεοπτικό φορέα να το κάνει. Όλα τα μέλη του Συμβουλίου συμφώνησαν ότι η χώρα θα πρέπει να επιστρέψει στον διαγωνισμό όπως έκαναν το 2023 και το 2024, χρόνια στα οποία τελικά δεν συμμετείχε. Η Βόρεια Μακεδονία συμμετείχε τελευταία φορά το .
* Στις 10 Σεπτεμβρίου 2024, ο ρουμανικός ραδιοτηλεοπτικός οργανισμός TVR δήλωσε ότι δεν έχει λάβει απόφαση για συμμετοχή το 2025. Η Ρουμανία συμμετείχε τελευταία φορά το 2023.
Οι ενεργοί ραδιοτηλεοπτικοί φορείς της EBU στην , στη  στο  και στη  έχουν επιβεβαιώσει μέχρι στιγμής τη μη συμμετοχή τους πριν από την ανακοίνωση της λίστας συμμετεχόντων από την EBU. Απούσες από τον διαγωνισμό ήταν επίσης για άλλη μια χρονιά η  και , σχετικά για τα ζητήματα ΛΟΑΤ του διαγωνισμού, ενώ η  δεν συμμετείχε λόγω αδιαφορίας για τον διαγωνισμό. Αντίστοιχα η  η οποία θα έπαιρνε κανονικά μέρος και το 2025, αποχώρησε δυο μήνες πριν από τον Διαγωνισμό, λόγω μη κατάλληλων τραγουδιών και έλλειψης οικονομικών πόρων.

### Μη μέλη της EBU
* Στις 6 Ιουνίου 2024, ο γενικός διευθυντής του τηλεοπτικού σταθμού Σκούμπιν Αχμέτζεκαϊ έστειλε επίσημη επιστολή στην EBU ζητώντας πρόσκληση για συμμετοχή στη Eurovision 2025. Τον Αύγουστο του 2024, το ειδησεογραφικό πρακτορείο του Κοσόβου, *Zëri*, ανέφερε ότι η EBU απέρριψε το αίτημα της RTK για πρόσκληση κατά τη Γενική της Συνέλευση τον Ιούλιο, απαιτώντας την πλήρη ένταξη στην EBU ως προϋπόθεση για τη συμμετοχή στο διαγωνισμό. Ο Αχμέτζεκαϊ αργότερα σχολίασε ότι η EBU ήταν "κατά των διαχειριστικών αλλαγών στο RTK", οι οποίες επηρέασαν "αρνητικά" την έκβαση του αιτήματος πρόσκλησης.

## Μετάδοση
Όλοι οι συμμετέχοντες ραδιοτηλεοπτικοί φορείς μπορούν να επιλέξουν να έχουν επιτόπου ή εξ αποστάσεως σχολιαστές που παρέχουν πληροφορίες και πληροφορίες ψηφοφορίας στο τοπικό κοινό τους. Ενώ πρέπει να μεταδώσουν τουλάχιστον τον ημιτελικό στον οποίο ψηφίζουν και τον τελικό, οι περισσότεροι ραδιοτηλεοπτικοί φορείς μεταδίδουν και τις τρεις εκπομπές με διαφορετικά σχέδια προγραμματισμού. Επιπλέον, ορισμένοι ραδιοτηλεοπτικοί φορείς που δεν συμμετέχουν μεταδίδουν τον διαγωνισμό. Το κανάλι του Διαγωνισμού Τραγουδιού της Eurovision στο YouTube παρέχει διεθνείς ζωντανές ροές χωρίς σχολιασμό όλων των εκπομπών.

## Επίσημο άλμπουμ

To ***Eurovision Song Contest: Basel 2025*** είναι το επίσημο μουσικό άλμπουμ του διαγωνισμού, που συγκεντρώθηκε από την Ευρωπαϊκή Ραδιοτηλεοπτική Ένωση και κυκλοφόρησε από την Universal Music Group σε φυσική μορφή CD στις 25 Απριλίου 2025, ενώ σε μορφή βινυλίου πρόκειται να κυκλοφορήσει στις 23 Μαΐου 2025. Το άλμπουμ περιλαμβάνει και τις 37 συμμετοχές, καθώς και το τραγούδι τίτλων "See You Radiate".

## Σημειώσεις και παραπομπές

### Σημειώσεις

### Παραπομπές


## Εξωτερικοί σύνδεσμοι
* 
* 

2025